একদিন এ প্রশ্নটি আমি ভন্তেকে জানালাম। তিনি বললেন, ‘প্রজ্ঞাবংশ, বড়–য়া-চাকমাদের মধ্যে বুদ্ধের প্রকৃত ধর্ম দীর্ঘকাল ধরে চর্চাহীনতায় তাদের মনে অবিদ্যা-তৃষ্ণা এত গভীরে চলে গেছে যে, এই অবিদ্যার মরিচা দূর করতে এখন কামারের মতো হাতুড়ি পেটাতে হচ্ছে। তারা যদি সোনার টুকুরো হতো, তাহলে বনভন্তেকে বাইন্যার মতো মৃদু আঘাতেই অলংকার তৈরি সম্ভব হতো। আমি তো তাদের প্রতি গভীর মৈত্রী-করুণায় উত্তেজিতভাব ধারণ করি। এটা কি আমার ক্রোধ?’